S-6541/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 5. október 2020, á hendur H-kk-þgf J-x-x

J-kk-þgf, [...]

, [...]

,

I.

Fyrir umferðarlagabrot, með því að hafa föstudaginn 14. september 2018, ekið bifreiðinni [...] sviptur ökuréttindum ævilangt og undir áhrifum áfengis (vínandamagn í blóði mældist 1,75‰) af Sævangi, Hafnarfirði, inn á Herjólfsbraut til norðurs, þaðan inn á Álftanesveg til vesturs þar sem ákærði stöðvaði bifreiðina.

[...]

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Fyrir umferðarlagabrot, með því að hafa föstudaginn 7. júní 2019, ekið bifreiðinni [...] sviptur ökuréttindum ævilangt eftir Vitastíg, Reykjavík, áleiðis að Lindargötu uns ákærði lagði bifreiðinni við Lindargötu 48.

[...]

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

III.

Fyrir umferðarlagabrot, með því að hafa miðvikudaginn 26. júní 2019, ekið bifreiðinni [...] sviptur ökuréttindum ævilangt eftir Borgartúni, við Kringlumýrarbraut, Reykjavík, þar sem lögregla stöðvaði akstur ákærða.

[...]

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

IV.

Fyrir umferðarlagabrot, með því að hafa föstudaginn 28. júní 2019, ekið bifreiðinni YY886 sviptur ökuréttindum ævilangt eftir Kringlumýrarbraut við Suðurlandsbraut, Reykjavík, þar sem lögregla stöðvaði akstur ákærða.

[...]

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

V.

Fyrir umferðarlagabrot, með því að hafa fimmtudaginn 12. september 2019, ekið bifreiðinni YY886 sviptur ökuréttindum ævilangt og undir áhrifum áfengis (vínandamagn í blóði mældist 2,52‰) vestur Skeifuna við Grensásveg, Reykjavík, þar sem lögregla stöðvaði akstur ákærða.

[...]

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar, skv. skv. 101. gr. laga nr. 77/2019.

Ákærði krefst vægustu refsingar sem lög leyfa Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur [...]. Samkvæmt framlögðu sakavottorði, dagsettu 1. október 2020, hefur ákærða ítrekað verið gerð refsing vegna umferðarlagabrota, nú síðast með dómi 11. september 2019. Þar sem brot ákærða samkvæmt ákæruliðum nr. I. – IV. voru drýgð fyrir uppsögu dómsins verður ákærða gerður hegningarauki vegna þeirra nú, sbr. 78. gr. almennra hegningarlaga nr. 19/1940.

Brot ákærða samkvæmt ákærulið nr. V voru drýgð eftir uppsögu framangreinds dóms, sem hefur ítrekunaráhrif við ákvörðun refsingar í máli þessu frá þeim degi sem hann var kveðinn upp samkvæmt orðalagi 1. mgr. 71. gr. almennra hegningarlaga. Í þessu samhengi vísast m.a. til dóms Hæstaréttar 30. október 2008 í máli nr. 92/2008. Við ákvörðun refsingar vegna brotsins verður því að miða við það að ákærða sé nú í fimmta sinn gerð refsing vegna aksturs svipur ökurétti og í sjötta sinn vegna aksturs undir áhrifum áfengis eða ávana og fíkniefna, allt innan ítrekunartíma í skilningi framangreindrar 71. gr. almennra hegningarlaga.

Ákærða ber að virða það til refsimildunar skv. 8. tölul. 1. mgr. 70. gr. almennra hegningarlaga að hann kom fyrir dóminn við þingfestingu málsins og játaði háttsemi sína greiðlega. Þá kveðst ákærði, sem er rúmlega sextugur, hafa snúið við blaðinu og vera að vinna í sínum málum. Hann iðrist brotanna mjög en á þeim tíma sem brotin voru framin hafi ákærði ekki ekki átt í nein hús að venda og þá verið heimilislaus um nokkurt skeið. Hann hafi því búið í bílnum sínum og auk þess strítt við áfengis og vímuefnavanda. Ákærði hafi nú haft búsetu á áfangaheimili í [...] á vegum Kærleikssamtakana síðustu 10 – 11 mánuðina. Við þingfestingu málsins mætti einnig [...], sjálfboðaliði hjá Kærleikssamtökunum og staðfesti búsetu ákærða á áfangaheimilinu. Greindi hann einnig frá því að ákærði hafi smám saman verið að koma undir sig fótunum á nýjan leik og að á áfangaheimilinu gildi strangar reglur, meðal annars um áfengis og vímuefnanotkun, sem heimilismenn verði að fylgja til að mega dvelja á áfangaheimilinu. Þá verður litið þess að nokkuð langt er um liðið frá því að ákærði drýgði brot samkvæmt ákærulið I án þess að honum verði kennt um þann drátt sem hefur orðið á saksókn málsins en gögn málsins bera með sér að rannsókn hafi verið lokið skömmu eftir að ákærði var handtekinn vegna brotsins.

Með hliðsjón af framangreindu, sakarefni þessa máls og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 11 mánuði. Með vísan til dómvenju um ítrekuð umferðarlagabrot þykir ekki unnt að skilorðsbinda refsinguna.

Með vísan til lagaákvæða í ákæru er áréttuð ævilöng ökuréttarsvipting ákærða.

Ákærði greiði 106.181 krónur í sakarkostnað.

Af hálfu ákæruvaldsins flutti málið B-kk-nf E-kk-nf aðstoðarsaksóknari fyrir V-kk-þf R-kk-þf Þ-kk-þf aðstoðarsaksóknara.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, H-kk-nf J-kk-nf J-kk-nf, sæti fangelsi í 11 mánuði.

Áréttuð er ævilöng svipting ökuréttar ákærða.

Ákærði greiði 106.181 krónur í sakarkostnað.

A-kvk-nf S-kvk-nf

Með hliðsjón af framangreindu, sakarefni þessa máls og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 11 mánuði. Með vísan til dómvenju um ítrekuð umferðarlagabrot þykir ekki unnt að skilorðsbinda refsinguna.

Með vísan til lagaákvæða í ákæru er áréttuð ævilöng ökuréttarsvipting ákærða.

Ákærði greiði 106.181 krónur í sakarkostnað.

Af hálfu ákæruvaldsins flutti málið B-kk-nf E-kk-nf aðstoðarsaksóknari fyrir V-kk-þf R-kk-þf Þ-kk-þf aðstoðarsaksóknara.

A-kvk-nf S-kvk-nf, aðstoðarmaður dómara, kveður upp dóminn.

Ákærði, H-kk-nf J-kk-nf J-kk-nf, sæti fangelsi í 11 mánuði.

Áréttuð er ævilöng svipting ökuréttar ákærða.

Ákærði greiði 106.181 krónur í sakarkostnað.

A-kvk-nf S-kvk-nf